alexandrainst/scandi-wiki huggingface dataset:
Okjeo

Okjeo var en koreansk stat nord på Koreahalvøya som trolig eksisterte mellom 0-tallet f.Kr. til det 5. århundre. Dong-okjeo (Østre Okjeo) omfattet et område som i dag identifiseres som Hamgyŏngprovinsene i Nord-Korea, og Buk-okjeo (Nordre Okjeo) rundt Tumenelva.

Dong-okjeo ble som oftest referert til som Okjeo, mens Buk-okjeo noen ganger ble kalt for Chiguru (置溝婁, 치구루) eller Guru (구루), sistnevnte ble også benyttet på Goguryeo. Okjeo grenset i sør til den mindre staten Dongye og delte den samme sjebnen.

Olgi betyr mineralvår på evenkisk.

Historie
Tidlig i statens historie Okjeo under innflytelse og påvirkning fra de kinesiske kommanderiene og fra Goguryeo. Fra 200-tallet f.Kr til 108 f.Kr var staten kontrollert av Gojoseon. På grunn av nabostatenes stadige innblanding i statens indre anliggender, ble den egentlig aldri et selvstendig sentralisert kongedømme.

I det 1. århundre eller tidligere reduserte kong Taejo Okjeo til en tributtstat som leverte lokale produkter til Goguryeo. I 244 invaderte Wei Goguryeo, og kong Dongcheon trakk seg for en kort tid tilbake til Nord-Okjeo, og i 285, flyttet også buyeohoffet Okjeo på grunn av angrep fra de nordlige nomadestammene.  

Tidlig på 400-tallet ble Okjeo erobret av Gwanggaeto den store av Goguryeo.

Språk og kultur
Kunnskapen om Okjeos kultur er fragmentert. Dongye og Okjeos språk, mat, klesskikk, arkitektur og skikker var like de som eksisterte i Goguryeo. Okjeofolket praktiserte arrangerte ekteskap med barnebruder som levde med barnebrudgommens familie inntil de ble voksne, og de gravla de døde i en familie i en enkelt kiste.

Litteratur
 
 Lee, K. (1984). A new history of Korea. Tr. by E.W. Wagner & E.J. Schulz, based on the 1979 Korean ed.  Seoul:  Iljogak.  ISBN 89-337-0204-0

Referanser

Eksterne lenker
  Korea: in the beginning … The Korea Times 11. januar 2011

Tidligere land i Asia
Koreas historie
Dongye

Dongye, som betyr Østre Yi, var koreansk stat nord på Koreahalvøya, som trolig eksisterte mellom 100-tallet f.Kr. til det 4. århundre. Det grenset til Goguryeo og Okjeo i nord, Jinhan i sør og det kinesiske Lelang-kommanderiet i vest. I dag består området av de nordkoreanske provinsene Sør-Hamgyŏng og Kangwon, og den sørkoreanske provinsen Gangwon.

Historie
Dongye opptrer i historien som en vasallstat til Goguryeo. Tidlig på 400-tallet annekterte Gwanggaeto den store Dongye, noe som førte til økt domionanse fra Goguryeo over hele den nordlige Koreahalvøya og i det meste av Mandsjuria. En liten del av Dongye i sør ble absorbert av Silla.

Folk og kultur
Dongye anså seg selv som det samme folket som Goguryeo, og delte språk og etnisk opprinnelse til folket i Okjeo og Goguryeo. Dette indikerer av Dongye også delte opprinnelsen til Buyeo og Gojoseon. Befolkningen ble talt til 20 000 familier.

Lite om Dongye har overlevd. Det meste kommer fra kinesiske Sanguo Zhi. Skikken «Mucheon» (무천, 舞天), en festival for å tilbe himmelen gjennom sang og dans i den tiende måneden, er nevnt enkelte steder. Dette kan være det samme som Goguryeos festival Dongmaeng, avholdt på samme tid på året. Folket tilbad tigeren som en guddom.

Dongyes økonomi var basert på landbruk inkldert silkefarming og hampkultuvering. Mucheonfestivalen var i hovedsak en innhøstingsfestival som skulle sikre gode avlinger det neste året. Landbruket synes å ha vært velorganisert på landsbynivå. Dongyes lover gav strenge straffer til de som tok seg til rette på offentlig grunn.

Se også 

 Yemaek

Referanser

Eksterne lenker
  Korea: in the beginning … The Korea Times 11. januar 2011

Tidligere land i Asia
Koreas historie
Senere Liang

Senere Liáng (tradisjonell kinesisk: 後凉; forenklet kinesisk: 后凉; hanyu pinyin: Hòuliáng) regnes som et av sekstenkongerikene i Kinas historie, grunnlagt av Lǚ-familien av dǐ-etnisiteten. Det eksisterte samtidig med  Jìn-dynastiet i Sør-Kina. Alle Hòuliángs herskere erklærte seg for Tiānwáng (天王), "Himmelsk konge."

Hòuliángs herskere

Litteratur 
 Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
 Albert E. Dien: Six Dynasties Civilization. Yale University Press, New Haven/London 2007.
 David A. Graff: Medieval Chinese warfare, 300–900. Routledge, London o. a. 2002

Kinesiske dynastier
Tidligere land i Asia

vi:Hậu Lương
Sørlige Liang

Sørlige Liáng (hanzi: 南凉; hanyu pinyin: Nánliáng) regnes som et av sekstenkongerikene i Kinas historie, grunnlagt av Tūfǎ-familien av xianbeisk etnisitet, som var fjerne slektninger med Tuòbá-herskerfamilien i Det nordlige Weidynasti. Det eksisterte samtidig med  Jìn-dynastiet i Sør-Kina. Ifølge Jin Shu ble familienavnet endret fra Tuòbá til Tūfǎ siden en av deres forfedre ble født på et teppe, som på xianbeisk heter "tufa."

Alle Nánliángs herskere erklærte seg for Wáng (王), "Konge." Riket var en vasallstat under Senere Qin.

Nánliángs herskere

Litteratur 
 Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
 Albert E. Dien: Six Dynasties Civilization. Yale University Press, New Haven/London 2007.
 David A. Graff: Medieval Chinese warfare, 300–900. Routledge, London o. a. 2002

Kinesiske dynastier
Tidligere land i Asia
Stater og territorier etablert i 397
Stater og territorier opphørt i 410-årene
Opphør i 414
Vestlige Liang

Vestlige Liáng (hanzi: 西凉; hanyu pinyin: Xīliáng) regnes som et av sekstenkongerikene i Kinas historie, grunnlagt av den hànkinesiske Lǐ-familien. Det eksisterte samtidig med  Jìn-dynastiet i Sør-Kina. Tang-dynastiets grunnlegger Lǐ Yuān kunne føre slekta si tilbake til Vestlige Liángs herskere.

Alle Xīliángs herskere erklærte seg for Wáng (王), "Konge."

Xīliángs herskere

Litteratur 
 Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
 Albert E. Dien: Six Dynasties Civilization. Yale University Press, New Haven/London 2007.
 David A. Graff: Medieval Chinese warfare, 300–900. Routledge, London o. a. 2002

Kinesiske dynastier
Tidligere land i Asia
Stater og territorier etablert i 400
Stater og territorier opphørt i 420-årene
Opphør i 421
Mathieu Debuchy

Mathieu Debuchy (født 28. juli 1985) er en fransk fotballspiller som fra 30. juni 2021 er klubbløs.

Han spiller også på det franske landslaget. Hans posisjon høyreback.

Klubbkarriere 
Han begynte sin karriere i den franske klubben Union Sportive Frétin, som tilhører hans hjemby. Etter dette begynte han for laget Lille OSC i en alder av åtte år. Etter å ha spilt i lagets ungdomsdivisjon i ti år ble han oppgradert til seniorlaget for 2003/2004-sesongen. Debuchy fikk nummeret 33 og hans profesjonelle karriere begynte den 31. januar 2004 når han spilte sin første kamp mot FC Metz, hvor Lille vant 1-0. Debuchy spilte totalt fem andre kamper den sesongen.

Neste sesong byttet han til draktnummer to, og denne sesongen økte hans aktivitet i klubben. Han deltok også dette året i Mesterligaen. Debuchy skadet kneet sitt i en kamp mot RC Strasbourg den 26. mars 2006. Skaden var så alvorlig at han ikke spilte fotball de neste seks månedene. Debuchy returnerte til fotballen og spilte frem til 30. desember 2012 for Lille. 
Den 30. desember 2012 ble overgangen til Newcastle United FC så å si klar. Han ble presentert som spiller for Newcastle med en gang overgangvinduet åpnet i januar 2013.

17. juli 2014 signerte Debuchy for Arsenal.

Referanser

Eksterne lenker 
 
 LFP profil 
 Sports Illustrated Profil
 Lille OSC Profil

Franske fotballspillere
Spillere i Fotball-EM 2012
Spillere i Fotball-VM 2014
Fotballspillere for Lille OSC
Fotballspillere for Newcastle United FC
Fotballspillere for Arsenal FC
Fotballspillere for FC Girondins de Bordeaux
Fotballspillere for AS Saint-Étienne
Personer fra departementet Nord
Fødsler i 1985
Storheikkilä observatorium

Storheikkilä observatorium (finsk: Iso-Heikkilän tähtitorni) er et astronomisk observatorium i bydelen Storheikkilä (finsk: Iso-Heikkilä) i Åbo.
Det ble bygget i 1935–1936 og drevet av Åbo universitet frem til 1972. Observatoriet eies nå av Åbo by og drives av åboavdelingen av Astronomiska föreningen Ursa.

Observatoriet inneholder et 13 og 15 cm teleskop konstruert av Yrjö Väisälä, og et 19 cm Schmidt-Väisälä-kamera. Tidligere var et 50 cm kamera plassert i kuppelen, men dette ble flyttet til Pemar i 1963.

Observatoriet i Storheikkilä var Åbo universitetsobservatorium frem til 1952. Det ble drevet av Väisäläs forskningsgruppe. Observatoriet ligger i utkanten av Åbo sentrum. Ettersom byen vokste med tiltagende lysforstyrrelser ble universitetets observatorium flyttet i 1952 til et nytt anlegg i Tuorla i S:t Karins.

Astronomiske observatorier
Åbo
Byggverk i Finland
Byggverk i Egentliga Finland
Nordlige Liang

Nordlige Liáng (hanzi: 北凉; hanyu pinyin: Běiliáng) regnes som et av sekstenkongerikene i Kinas historie, grunnlagt av den xiongnuiske Jǔqú-familien, som opprinnelig innsatte den hànkinesiske embetsmannen Duan Ye som konge, men som i 401 styrtet ham og overtok styret selv.

Alle Xīliángs herskere erklærte seg for Wáng (王), «Konge». Nordlige Liáng var en vasallstat først under Sener Qin og siden under Jìn, Wei og Liu Song.

De fleste historikere regner med at Nordlige Liáng gikk under i 439, da riket hovedstad Guzang (姑臧; i dagens Wuwei i Gansu) ble inntatt av styrker fra Det nordlige Weidynasti og det konge Juqu Mujian ble tatt til fange. Enkelte regner riket opprettet av hans brødre Juqu Wuhui og Juqu Anzhou, som i spissen for rester av Nordlige Liáng bosatte seg i Gaochang (高昌; i dag i Turfan i Xinjiang), som en fortsettelse av Nordlige Liáng. Disse regner med at Nordlige Liáng gikk under i 460, da Gaochang ble inntatt av Rouran og gjort til dets vasall. Restene av Jǔqú-familien ble myrdet.

Det var under Nordlige Liáng at første buddhistiske huletemplene ble bygd i Gansu. To to mest berømte av disse er Tiandishan («Det himmelske stigefjellet»), som var sør for hovedstaden ved Yongcheng, og Wenshushan ("Mañjuśrīfjellet"), som var halvveis mellom Yongcheng og Dunhuang. Maijishan ligger mer eller mindre på en av hovedveiene som forbinder Kina og Sentral-Asia (omtrent 240 km vest for dagens Xi'an), rett sør for Wei He. Den hadde også den fordel at den lå ikke langt fra hovedveien fra Chengdu sør til India.

Běiliángs herskere

Litteratur 
 Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
 Albert E. Dien: Six Dynasties Civilization. Yale University Press, New Haven/London 2007.
 David A. Graff: Medieval Chinese warfare, 300–900. Routledge, London o. a. 2002

Kinesiske dynastier
Tidligere land i Asia
Stater og territorier etablert i 397
Stater og territorier opphørt i 460-årene
Opphør i 460
Rosenholm Campus

Rosenholm Campus er et kontorkompleks i Nordre Follo, oppført 1986 for IBM, tegnet av Geir Grung. Fra 2007 eid av Aspelin Ramm, som i perioden 2008-2012 har rehabilitert og fornyet bebyggelsen. Arkitekt for rehabiliteringen Schmidt hammer lassen architects.

Blant leietagerne finner man

 Handelsbanken
 IBM
 Samlerhuset
 Lenovo
 Byggmakker
 AT&T
 Mekonomen

Eksterne lenker 
 

Byggverk i Nordre Follo
Campus
Jordi Alba

Jordi Alba Ramos (født 21. mars 1989) er en spansk fotballspiller som spiller for .

Landslaget 
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 
 
 

Spanske fotballspillere
Europamestere i fotball
Vinnere av Mesterligaen i fotball for menn
Deltakere for Spania under Sommer-OL 2012
Fotballspillere under Sommer-OL 2012
Spillere i Fotball-EM 2012
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Spillere i FIFA Confederations Cup 2013
Fotballspillere for Valencia CF
Fotballspillere for Gimnàstic de Tarragona
Fotballspillere for FC Barcelona
Personer fra L'Hospitalet de Llobregat
Kunståret 1959

Kunståret 1959 er en oversikt over hendelser, fødte og avdøde kunstnerpersonligheter i 1959.

Hendelser

Verk 

 Salvador Dalí: Christopher Columbus oppdaget av Amerika

Utstillinger 

 Documenta 2 i Kassel – Anna-Eva Bergman er norsk representant.

Priser

Fødsler 
13. februar - Peter Apelgren, svensk komiker og kunstner.
7. juni - Anker Eli Petersen, kunstner fra Færøyene. 
7. august - Ebba von Wachenfeldt, svensk glasskunstner, glasblåser og formgiver.  
5. oktober - Maya Lin, amerikansk arkitekt, landskapsarkitekt og skulptør.
24. desember - Maria Branzell, svensk formgiver og kunstner.
 - Ariana Ramhage, polsk-svensk kunstner og arkitekt.
 - Maja Spasova, svensk kunstner virksom i Tyskland.
 - Ola Åstrand, svensk kunstner.
 - Charlotte Ramel, svensk illustratør.
 - Kristina Digman, svensk illustratør.

Dødsfall 
8. mars - Olle Hjortzberg (født1872), svensk kunstner.
6. juli - George Grosz (født 1893), tysk kunstner.
20. august - Alfred Kubin, østerriksk billedkunstner og forfatter.

Eksterne lenker
Abeid Karume

Sheikh Abeid Amani Karume (født 4. august 1905, død 7. april 1972) var Zanzibars første og eneste president og Tanzanias første visepresident. 

Karume ble født i landsbyen Mwera på Zanzibar i 1905. Han hadde bare et par års skolegang og ingen formell utdannelse. Karune startet veldig ung å jobbe som sjømann, dette bragte han rundt i verden og han observerte styretsett og snakket med politikere og fagforeningleder i havnene han var innom. Blant annet fikk han et flere måneders opphold i London. Karume dro etterhvert tilbake til Zanzibar og ble involvert i fagforeningsarbeid.

I 1957 ble politiske partier lovlig på Zanzibar og  flere partier ble stiftet. Blant disse var Afro-Shiraz Party hvor Karume etterhvert ble leder. Afro-Shiraz Party hadde et Marxist-Leninistisk program. I 1963 ble det første valget avholdt og Afro Shiraz ble største parti, men fikk ikke flertall. I 1964 brøt Zanzibar-revolusjonen ut, og sultanen ble drevet bort. Karume ble da president. Kun et par måneder senere ble det inngått en union mellom Zanzibar og Tanganyika, og republikken Tanzania ble dannet. Julius Nyerere som hadde vært president i Tanganyika ble Tanzanias første president, mens Karume ble den første visepresidenten.

Karume satt som visepresident helt til han ble drept i et attentat 7. april 1972. Fire menn åpnet ild mens han spilte bao (et mancalaspill) i Afro-Sharazi Partys kontorer i Zanzibar by

Abeid Karume var far til Zanzibars sjette president, Amani Abeid Karume.

Referanser

Zanzibarske presidenter
Tanzanianske visepresidenter
Myrdede politikere
Personer fra regionen Zanzibar
Personer drept med skytevåpen
Tåtten om Torleiv Jarlsskald

Tåtten om Torleiv Jarlsskald (Þorleifs þáttr jarlsskálds) er en tått, en kort islendingesaga, fra ca 1300. Historien foregår i Norge og Danmark ca år 990 og handler om den skaldekyndige islendingen Torleif Jarleskald (ca 940-995) og hans møter med Håkon jarl og Svein Tjugeskjegg. Tåtten «deploys a variety of wondertale motifs, and in its most celebrated moment Þorleifr recites the denigratory poem Jarlsníð about Earl Hákon Sigurðarson (d. 995), as a result of which terrifying marvels occur in the earl’s hall.»

Torleif, som tidligere antagelig har vært skald hos jarlen, kommer til Norge med en last varer. Håkon jarl blir fornærmet over at Torleif ikke vil selge hele lasten til ham, og røver lasten, dreper Torleifs mannskap og brenner skipet. Torleif rømmer til Danmark og blir der over vinteren. Han vender tilbake til Norge, og oppsøker jarlen. Torleif er forkledd og kaller seg «Nidung Gjallandason». Han tilbyr seg å framsi et kvad til jarlens ære. Den første delen er full av ros, mens den siste delen, som kalles «Mørkets sanger», har magiske skadevirkninger: først får jarlen kløe i skrittet og baken, deretter blir sverd levende og dreper Håkons menn. Det blir mørkt i rommet, jarlen besvimer, og Torleif/Nidung forsvinner. Når han vender tilbake til Danmark får han ros for kvadet, og får tilnavnet «Jarleskald».

Jarlen tar hevn ved å utruste en tregubbe av drivved med magiske krefter og hjertet fra en mann som blir drept for dette formålet. Trefiguren, som kalles Thorgard, får skipsleilighet og reiser til Island, hvor han oppsøkter Torleif på tinget. Trefiguren dreper Torleif med en hellebard, og forsvinner i jorden. Torleif rekker å oppsøke vennene sine og fortelle om angrepet før han faller død om.

Tåtten er kjent fra Flateyjarbók, og den er oversatt til norsk som en del av denne og som del av Den større saga om Olav Tryggvason; senest oversatt til nynorsk av Lars S. Vikør som del av fembindsverket Islendingesagaene, 2014.

Referanser

Eksterne lenker 

 heimskringla.no, dansk fulltekst

Torleiv
Jack Butland

Jack Butland (født 10. mars 1993) er en engelsk fotballspiller som spiller for Crystal Palace FC.

Han har tidligere spilt for Cheltenham Town FC på utlån i 2011 og 2012. Butland var også en del av Englands tropp under EM i fotball 2012 som sen erstatter for en skadet John Ruddy.

Klubbkarriere 
Butland startet sin fotballkarriere med barnefotball for Clevedon United FC før han i 2007 dro videre til juniorfotball hos Birmingham City FC. Etter at han ble ferdig med grunnskolen i 2009 ble Butland tatt opp i Birminghams ungdomsakademi. I en alder av 16 år debuterte han på Birminghams reservelag og signerte deretter sin første profesjonelle kontrakt med klubben. Under 2010/2011-sesongen ble han tildelt førstelagsnummer, og var tiltenkt rollen som backup for førstelagsmålvaktene Ben Foster og Colin Doyle.

Like etter at Stuart Pearce hadde gitt Butland sin debut på England U21 ble han i september 2011 sendt på et korttidslån fra Birmingham til Cheltenham Town FC i Football League Two. Etter å ha spilt 12 seriekamper for Cheltenham returnerte han til Birmingham, bare for å returnere til et nytt utlån til Cheltenham i februar 2012, som denne gangen varte ut vårsesongen.
Her spilte han 12 seriekamper før han i midten av april ble kalt tilbake til Birmingham for deres siste tre seriekamper som følge av en skade på førstelagsmålvakt Boaz Myhill.

Landslagskarriere 
Butland har enda til gode å debutere for , men han har aldersbestemte kamper for England fra U16 og frem til U21. Butland var én av fem såkalte standbyspillere i Englands landslagstropp til EM i fotball 2012 i Polen og Ukraina, og ble derfor kalt inn av landslagstrener Roy Hodgson i den endelige troppen den 25. mai, da Norwich-målvakt John Ruddy brakk en finger under trening.

Han ble tatt ut i s tropp til VM i fotball 2018 i Russland.

Referanser

Eksterne lenker 
 

Engelske fotballspillere
Spillere i Fotball-EM 2012
Spillere i Fotball-VM 2018
Deltakere for Storbritannia under Sommer-OL 2012
Fotballspillere under Sommer-OL 2012
Fotballspillere for Birmingham City FC
Fotballspillere for Cheltenham Town FC
Fotballspillere for Stoke City FC
Fotballspillere for Barnsley FC
Fotballspillere for Leeds United FC
Fotballspillere for Derby County FC
Fotballspillere for Crystal Palace FC
Personer fra Bristol
Klaffehorn

Klaffehorn er et messingblåseinstrument utstyrt med klaffer som gjør det mulig å spille kromatisk, dvs. også toner som ikke tilhører naturtoneskalaen.

Klaffehornet er et overgangsinstrument mellom naturhorn og moderne ventilhorn, som valthorn, flygelhorn og lignende. Joseph Halliday, som utviklet klaffehornet i 1810, bygget instrumenter med 5 klaffer, men senere modeller fikk opp til 12 klaffer.

Klaffehorn fikk rask innpass i militærmusikken og i europeiske og amerikanske orkestre. I flere verk fra 1820-tallet har klaffehorn solostemmen, blant annet Semiramide av Rossini (1823).

I 1813 oppfant Heinrich Stölzel og Friedrich Blühmel uavhengig av hverandre ventilsystemer som gir instrumentene en reinere tone. Klaffehornet falt deretter raskt ut av vanlig bruk, men det enkle og billige instrumentet ble brukt som folkeinstrument en god stund framover.  

Saksofonen er en form for videreutvikling av klaffehornet, men med klarinett-munnstykke. De seinere årene har klaffehornene fått en liten renessanse, framfor alt gjelder det bassinstrumentet ofikleide.

Kilder 
 «Ophicleide», 1911 Encyclopædia Britannica, Volume 20

Litteratur
 Ralph T. Dudgeon. Keyed bugle i The New Grove Dictionary of Music and Musicians (New York: Grove, 2001)

Eksterne lenker
 
 

Messingblåseinstrumenter
Affoltern am Albis

Affoltern am Albis er en kommune i distriktet Affoltern i kantonen Zürich i Sveits. Kommunen har et areal på 10,6 km² og hadde 11 063 innbyggere i 2010. Kommunesenteret ligger 494 meter over havet. I luftlinje er det rundt 15 km til bysentrumet i Zürich, mens veistrekningen er en god del lengre. Kommunen har en kort grense mot kantonen Aargau i vest.

Eksterne lenker 
 

Kommuner i Sveits
Byer i Sveits
Zürich (kanton)
Ronald 20 – og takk for meg

Ronald 20 – og takk for meg er et musikkalbum utgitt av Ronald Holmberg i 2011 på Busk records. Albumet er ifølge artisten selv hans avskjedsalbum. Ronald 20 er produsert av Terje Welle Busk, og ellers medvirker Rolf Egil Johnsen, Torunn Brenni, Henry Vasseng, Rolf Gundersen og Rita Øien.

Mottagelse
Ronald 20 – og takk for meg fikk terningkast seks i Ronalds lokalavis Telemarksavisa. Anmelderen mente at albumet «inneholder Ronald på sitt beste» og skrev blant annet: «man kan ikke underslå det faktum at når Ronald dukker opp, så skaper han en fantastisk god stemning. Noen vil danse, noen vil nynne og alle blir glade.»

Sporliste
«Det er så fint å leve»
«Vi danser rock & roll og dans og swing»
«Det beste som har hendt meg det er du»
«Langesundsvalsen»
«En enkel telefon»
«Morgendagen»
«Finn styrke i frihet og fred»
«Tenk deg glad»
«Minnene jeg har om deg»
«Mitt sommerparadis»
«Min kjærlighet til deg»
«Lykkestund»
«Jeg holder drømmen i live»
«Størst av alt i mitt liv er Guds kjærlighet»

Referanser

Musikkalbum fra 2011
Ronald-album
San Juan de Tarucani (distrikt)

San Juan de Tarucani er et distrikt i provinsen Arequipa i regionen Arequipa i Peru. Distriktets nasjonale statistikkode er 040119 og hovedstaden er Tarucani.

Distriktet ble opprettet den 15. juni 1962.

Landsbyer i distriktet San Juan de Tarucani

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: San Juan de Tarucani

Distrikter i Arequipa-regionen
Distrikter etablert i 1962
1962 i Peru
Hi’iaka (måne)

Hi'iaka er en måne til dvergplaneten Haumea, og 1 av de 2 av Haumeas måner.

Referanser 

Måner
Haumea
Transneptunske objekt
Artikler i astronomiprosjektet
María Sigurjónsdóttir

María Sigurjónsdóttir (født 1959) er en islandsk psykiater som bor og arbeider i Norge. Sigurjónsdóttir er spesialist i psykiatri og overlege ved Klinikk sikkerhetspsykiatri i Helse Bergen.

På oppdrag fra Oslo tingrett ledet hun et team av 17 helsepersonell som observerte Anders Behring Breivik i Ila fengsel og sikringsanstalt fra 29. februar til 21. mars 2012. Sigurjónsdóttir vitnet i Oslo tingrett i forbindelse med rettspsykiatriske vurderinger av Anders Behring Breivik den 11. juni 2012. Hun var et av 11 vitner under rettssaken som mente Breivik var tilregnelig.

Referanser 

Psykiatere
Rettspsykiatriske vurderinger av Anders Behring Breivik
Islandske leger